তিন গোয়েন্দা
রকিব হাসানই সেবা প্রকাশনীর কর্ণধার কাজী আনোয়ার হোসেনকে প্রস্তাব করেন কিশোরদের উপযোগী একটি কাহিনী শুরু করার। সেবা প্রকাশনী থেকে তখন কুয়াশা সিরিজ শেষ হয়ে যাওয়ায় আনোয়ার হোসেনও সেই প্রস্তাবে রাজি হয়ে যান। অবশেষে ১৯৮৫ খ্রিস্টাব্দে প্রকাশিত হয় তিন গোয়েন্দার প্রথম বই "তিন গোয়েন্দা"। ২০০৩ খ্রিস্টাব্দ পর্যন্ত টানা লিখে যান রকিব হাসান। তারপর এই সিরিজের হাল ধরেন শামসুদ্দিন নওয়াব। এদিকে কাজী শাহনূর হোসেনের পরামর্শে তিন গোয়েন্দার পুরনো বইগুলো প্রকাশিত হতে থাকে ভলিউম আকারে, কয়েকটি বই একসাথে। পুরনো বইগুলো আর আলাদাভাবে বের হয় না। এদিকে শামসুদ্দিন নওয়াব মূল চরিত্রগুলোর পাশাপাশি অন্তর্ভুক্ত করলেন নতুন চরিত্র "কাকাতুয়া কিকো"। শামসুদ্দিন নওয়াবের রচনায় কাহিনীগুলো ধার করা হয় এনিড ব্লাইটন, ক্রিস্টোফার পাইকসহ আরো অনেক লেখকের বই থেকে। এছাড়া সেবা প্রকাশনীর অন্যান্য সিরিজ যেমন "গোয়েন্দা রাজু", "রোমহর্ষক" আর কাজী শাহনূর হোসেনের লেখা "নীল-ছোটমামা" সমস্ত বইই রূপান্তর করা হয়েছে তিন গোয়েন্দায়। এছাড়াও শামসুদ্দিন নওয়াবের পাশাপাশি রকিব হাসানও মাঝে মাঝে তিন গোয়েন্দা লিখে থাকেন।
মধ্যরাত্রিতে তিনজন দুর্ভাগা তরুণ
মধ্যরাত্রিতে তিনজন দুর্ভাগা তরুণ বাংলাদেশের জনপ্রিয় লেখক মুহম্মদ জাফর ইকবালের লেখা একটি ছোট গল্পের বই। বইটিতে বাংলাদেশের নিম্ন শ্রেণীর মানুষের কষ্ট ,সামাজিক সম্যাসা ও সড়ক দূর্ঘটনা সম্পর্কে লেখা গল্প রয়েছে। প্রথম প্রকাশিত হয় ২০০৪ সালের জানুয়ারি মাসে অনুপম প্রকাশনী থেকে । বইটি উৎসর্গ করা হয়েছে সড়ক দূর্ঘটনায় নিহত বটু ও তার মা টুম্পা কে।